**Dragi moji sedmošolci!**

**Pred nami je še en delovni teden, potem pa, verjeli ali ne, bomo »zakorakali« v mesec junij, ki pa že diši po počitnicah …**

Prejšnji teden smo spoznali vse stavčne člene. Ta teden pa je pred vami naloga, da svoje znanje utrdite, zato vas čaka kar nekaj vaj. Če kje, potem pri stavčnih členih vsekakor velja pravilo, da »Vaja dela mojstra, če mojster dela vajo«. Za pomoč pri reševanju nalog sem za vas pripravila preglednico stavčnih členov, ki je dodana v prilogi.

Preglednico si bomo skupaj pogledali preko video konference, ki jo bomo imeli v **ponedeljek, 25. maja, ob 13.00 uri.** Takrat bomo preverili tudi rešitve nalog, ki ste jih reševali minuli teden. **Prosim, da se videokonference obvezno udeležite.**

**NAVODILA ZA DELO od 25. 5. do 29. 5. 2020**

**Učna snov: STAVČNI ČLENI, vaje za utrjevanje, DZ (stran 100 – 106), učni list**

**Dejavnost učencev/navodila za delo**

1. Razlago prislovnih določil sem vam podala že prejšnji teden, sedaj pa so pred vami naloge, kjer boste slišano teorijo preverili tudi v praksi. Pomeni, pred vami so naloge v DZ, pri katerih boste določali prislovno določilo časa, kraja, vzroka in načina (od 33. naloge na strani 100 do 45. naloge na strani 105). Rešitve danih nalog bomo preverili preko videokonference.

Da bi svoje poznavanje stavčnih členov še dodatni utrdili, se lotite reševanja interaktivnih vaj **(Arnes vaje slovenščina 🡪 slovenščina 6. do 9. razred 🡪 skladnja 🡪 stavčni členi).**

2. Na koncu je pred vami učni list (priloga spodaj), kjer se boste še enkrat preizkusili v določanju stavčnih členov. Pomagajte si s priloženo preglednico. In nikar ne pozabite:

- v povedi najprej podčrtajte povedek,

- uporabite ustrezne vprašalnice za preostale stavčne člene (ustrezna vprašalnica + povedek!).

Učni list lahko rešite v wordu, lahko pa si ga tudi natisnete.

Do **četrtka**, **28. maja,** rešeni učni list pošljite na moj elektronski naslov.

Želim vam uspešno delo.

Vaša učiteljica Breda

**UČNI LIST – vaje za utrjevanje stavčnih členov**

**1. V danih povedih ustrezno podčrtaj stavčne člene in se vprašaj po njih. Pri prislovnih določilih pripiši vrsto prislovnega določila, pri predmetih poimenuj tudi sklon.**

**Primer:**

Moj sošolce Tine je domačo nalogo vedno prepisal med odmori.

osebek predmet v T. p. d. č. povedek p. d. č.

Mojčin mlajši brat po svetu hodi z zaprtimi očmi.

Po tekmi so zmagovalci zasluženo slavili.

Pri potoku pogosto rastejo vrbe žalujke.

Zaradi slabega vremena so včeraj organizatorji odpovedali tekmovanje.

Vsak dan ji skrbno zamenjam vodo.

Lani sem bil s starši na morju.

Prejšnji teden sem si v knjižnici izposodil knjigo Sto dni v puščavi.

S tabo grem jutri v kino.

Sošolec je vstopil v razred deset minut po zvonjenju.

Zaradi glasnega odmevanja nas učiteljica ni slišala.

Moj dan se vedno začne z dobro kavo.